Jordin Sparks - pravi 'američki idol'
Mlada pjevačica pobijedila je 2007. u popularnom televizijskom natjecanju. Od tada je imala tri hita na Top Ten; nastupala na Broadwayu
Iako joj je vrijeme potpuno ispunjeno - turnejama, razvojem vlastite linije odjeće, te nedavnom nastupima na Broadwayu - Jordin Sparks nalazi vremena za dobrotvorne organizacije kao sto je zaklada Alex's Lemonade koja skuplja novac za djecu oboljelu od raka. Pjevačica Jordin Sparks postala je slavna 2007. nakon pobjede u televizijskoj emisiji Američki Idol, kad joj je bilo 17 godina. Nakon toga je imala 3 hita među Top Ten. Nastupala je na Broadwayu, a sada dovršava treći album. Mnogi izvodjači koji su se proslavili na Američkom Idolu brzo su pali u zaborav. To nije slučaj s Jordin Sparks, koja je u šestoj sezoni pobijedila u konkurenciji tisuća natjecatelja i postala najmlađi pobjednik tog natjecanja. Uopće ući u natjecanje je teško. Godinu dana ranije, Jordin je na audiciji bila odbijena. "Bila sam na audiciji u Los Angelesu i sudci su mi rekli 'ne'. Bilo mi je 16 godina i to me nije posebno brinulo. Mislila sam da uvijek mogu izaći na audiciju sljedeće godine. Tada sam bila najmladja na audiciji." Debi singl Jordin Sparks, skladba Tatoo dosegla je osmo mjesto top liste magazina Billboard. Njen sljedeći hit, skladba No Air snimljena s pjevačem Chrisom Brownom 2007. se popela na poziciju broj tri na top listi. S njenog skorog, trećeg albuma prvi singl bit će skladba I Am The Woman. Njen stil je nešto promijenjen, medjutim, Jordin je uvjerena da će njeni poklonici prihvatiti taj novi zvuk: "Možda me moji štovatelji neće prepoznati. Kad komponiram i kad sam uključena u proces stvaranja skladbe, ja obično pri tome koristim ono sto sam doživjela ili osjetila u tom trenutku. Jako mi je drago kad snimam skladbu u stvaranju koje sam sudjelovala, tada uvijek postoji neka posebna povezanost." Iako joj je vrijeme potpuno ispunjeno - turnejama, razvojem vlastite linije odjeće, te nedavnom nastupima na Broadwayu - Jordin Sparks nalazi vremena za dobrotvorne organizacije kao sto je zaklada Alex's Lemonade koja skuplja novac za djecu oboljelu od raka. Jordin Sparks je pravi 'američki idol' - njen novi album pojavit ce se krajem godine.